open-index/open-wikipedia-markdown huggingface dataset:
DNA Production

**DNA Production** je slovenské filmové štúdio (oficiálne registrované ako spoločnosť **D.N.A., s.r.o.**), ktoré vlastnia a prevádzkujú producenti Peter Bebjak a Rasťo Šesták. Ako výkonná producentka v ňom pôsobí Natália Rau Guzikiewiczová. Spoločnosť bola založená 23. mája 2001 a do obchodného registra ju Okresný súd Bratislava I zapísal 14. júna 2001.

Štúdio vyrobilo celovečerné hrané filmy *[[Démoni (film z roku 2007)|Démoni]]* (2007), *[[Marhuľový ostrov]]* (2011), *[[Čistič (film z roku 2015)|Čistič]]* (2015), *[[Správa (film z roku 2021)|Správa]]* (2021), televízne filmy pre Rozhlas a televíziu Slovenska (RTVS) *[[Vianočné želanie]]* (2018) a *[[Jozef Mak (film)|Jozef Mak]]* (2022), dokumentárne filmy *[[Najväčšie kriminálne prípady Slovenska]]* (RTVS, 2006), *[[Najväčšie tragédie Slovenska]]* (TV Markíza, 2007) a *[[Najväčšie prianie]]* (2012), ako aj viacero televíznych seriálov.

## Referencie

Kategória:Slovenské filmové štúdiá
Kategória:Filmové podniky
Kategória:Podniky na Slovensku
Kategória:Podniky založené v 2001
Nový život

**Nový život** môže byť:

* časopis, pozri *[[Nový život (časopis)]]*
* dokumentárny film Adama Oľhu z roku 2012, pozri *[[Nový život (film)]]*
* seriál z roku 2020, pozri *[[Nový život (seriál)]]*
* obec na Slovensku, pozri Nový Život
Kyselina mevalónová

**Kyselina mevalónová** je organická zlúčenina. Jej názov je skrátenou verziou mena **dihydroxymetylvalerolaktón**. V biologických systémoch je zastúpená hlavne jej konjugovanou bázou, ktorá sa nazýva **mevalonát**. Mevalonát je dôležitou zlúčeninou v biochémii a farmácií. Niektoré lieky, napr. statíny (ktoré znižujú hladinu cholesterolu), zastavujú tvorbu mevalonátu vďaka inhibícii HMG-CoA reduktázy. Mevalonát je chirálny a iba (3*R*)-enantiomér je biologicky aktívny.

## Chemické vlastnosti
Kyselina mevalónová je dobre rozpustná vo vode a polárnych organických rozpúšťadlách. V roztoku je prítomná v rovnováhe s jej laktónom, ktorý sa nazýva mevalonolaktón. Mevalonolaktón vzniká kondenzáciou koncovej alkoholovej skupiny s karboxylovou funkčnou skupinou.

## Význam v biológii

Mevalonát je prekurzor v biosyntetickej dráhe známej ako mevalonátová dráha, ktorou vznikajú terpény a steroidy. Mevalonát je hlavný prekurzor izopentenylpyrofosfátu (IPP), ktorý je základom všetkých terpenoidov. V tejto dráhe vzniká (*R*)-enantiomér.

žiadny|náhľad|707x707bod|Mevalonátová dráha: kyselina mevalónová je štvrtou zlúčeninou, ktorá vzniká.

## Referencie

## Zdroj

Kategória:Hydroxykyseliny
Kategória:Dioly
Magura (vrch v Starohorských vrchoch)

**Magura** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa na severnom okraji pohoria, v samostatnom masíve nad Korytnickou dolinou. Vrch leží v Banskobystrickom kraji, na území okresu Banská Bystrica a v katastrálnom území obce Donovaly. Na vrchol nevedie značená trasa a jeho východným a južným úpätím vedie v trase cesty I/59 medzinárodná magistrála E 77. Vrch leží v ochrannom pásme Národného parku Nízke Tatry. 

## Opis
Magura leží na severnom okraji Starohorských vrchov, v samostatnom masíve, neraz mylne prisudzovanom k Veľkej Fatre. Od susednej, najvyššej časti a hlavného hrebeňa, je vrch oddelený vetvou Korytnickej doliny. Tá oddeľuje východne susediaci vrch Baba () i južne situovanú Kochuľu (), Kečku () a Hadiarku (). Severozápadným smerom susedí Nová hoľa (), severne vrch Žarnovka () a severovýchodne Magurka (). Masív sa nachádza v povodí Revúcej, ktoré je čiastkovým povodím Váhu. Prebytočnú vodu odvádzajú prítoky potoka Korytnica. Priamo na západnom úbočí sa rozkladá osada Mišúty, patriaca k obci Donovaly, východným smerom leží osada Korytnica-kúpele a severne Liptovská Osada.

### Výhľady
Vrchol pokrýva lesný porast, ktorý na východných svahoch značne redne a umožňuje zaujímavý výhľad na okolie. Z vhodných lokalít je vidieť susedné vrchy pohoria, masív Prašivej a priľahlú Veľkú Fatru. Nezriedka vidieť hrebeň Kremnických vrchov aj Veľký Choč.

## Prístup
Na vrchol nevedie značená trasa,  žltý turistický chodník vedie z rázc. Korytnica severným úpätím na Donovaly, kde sa pripája na  magistrálu Cesta hrdinov SNP.

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Donovaly
Kochuľa

**Kochuľa** môže byť:

* vrch v Nízkych Tatrách, pozri Kochuľa (vrch v Nízkych Tatrách)
* vrch v Starohorských vrchoch:
** pri obci Donovaly (), pozri Kochuľa (Donovaly)
** pri Uľanke nad Banskou Bystricou
Som mama

**Som mama** môže byť:

* slovenský seriál, pozri Som mama (seriál)
* kniha od Kristíny Farkašovej, pozri Som mama (kniha)
Víno (rozlišovacia stránka)

**Víno** môže byť:
* hroznové víno, pozri víno
* nápoj vyrobený z vylisovaných a vykvasených rastlinných plodov (prípadne kvetov) a štiav, t.j. najmä hroznové víno, ovocné víno, zeleninové víno, medové víno, víno z obilia, ryžové víno, víno z kvetov, pozri víno, ovocné víno, zeleninové víno, medové víno, víno z obilia, ryžové víno, víno z kvetov
* zastarano:
** vinič hroznorodý
** hrozno

## Zdroje
Kathryn Hahnová

**Kathryn Hahnová** (; * 23. júl 1973, Westchester, Illinois, USA) je americká herečka a komička. Je známa rolou Lily Lebowski z kriminálneho televízneho seriálu *Drzá Jordan* (20012007).

## Detstvo a mladosť

Hahnová sa narodila ako dcéra Karena a Billa Hahnových. Má írsky, nemecký a anglický pôvod. Pochádza z kresťanskej rodiny a vyrastala v Cleveland Heights v Ohiu. Navštevovala Northwestern University, kde študovala herectvo a tiež získala bakalársky titul. Neskôr šla študovať drámu na Yale University, kde skončila s magisterským titulom.

## Kariéra
Účinkovala vo viacerých divadlách a tiež si vyskúšala aj bábkoherectvo. V roku 2001 bola obsadená do role Lily Lebowski, ktorú špeciálne pre ňu napísal Tim Kring, v televíznom seriály *Drzá Jordan*.  V roku 2003 si zahrala menšiu úlohu v romantickej komédii *Ako stratiť muža za desať dní*.

Po boku Cameron Diaz sa objavila vo filme *Prázdniny*, z roku 2006 a v roku 2008 si zahrala po boku Kate Winslet a Leonarda DiCapria vo filme *Núdzový východ*. Film získal tri nominácie na Academy Awards.

V roku 2012 získala nomináciu na televízne ocenenie *Critics' Choice Television Awards* v kategórii najlepšia hosťujúca herečka (komédia) za jej herecký výkon z televíznom seriály *[[Parks and Recreation]]*. O rok neskôr, sa objavila v komédii *[[My sme Millerovci]]*, kde stvárnila postavu Eddie Fitzerald.

V roku 2016 sa objavila v komédii *Matky rebelky* a objavila sa aj v pokračovaní z roku 2017. V roku 2019 získala hlavnú úlohu v televíznom seriály *Pani Fletcherová*. Seriál mal sedem epizód a herecký výkon Hahnovej bol pozitívne prijatý filmovými kritikmi. O rok neskôr, sa pripojila k hereckému obsadeniu ako Mark Ruffalo, Juliette Lewis, Melissa Leo, Imogen Poots a Archie Panjabi v televíznom seriáli *[[Bludné kruhy]]*.

Od roku 2021 stvárnila postavu Agnes, neskôr odhalenú čarodejnicu Agathu Harkness, v televíznom seriáli *[[WandaVision]].* Tiež je v príprave aj spin-off seriál s názvom *Agatha: House of Harkness*, kde Hahnová stvárni rovnakú rolu a v hlavnej úlohe.

## Súkromný život
Od roku 2002 je vydatá za Ethana Sandlera, s ktorým má dve deti. Pár žije v Los Angeles. Vo voľnom čase Hahnová rada maľuje a praktizuje jogu.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Komici USA
Kategória:Absolventi Yale University
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA anglického pôvodu
Kategória:Osobnosti z Illinoisu
Kategória:Absolventi Northwestern University
Kukurica (rozlišovacia stránka)

**Kukurica** môže byť:

*rastlinný rod, lat. *Zea*, pozri kukurica
*kukurica siata pravá (lat. *Zea mays* subsp. *mays*; = kukurica siata v najužšom zmysle - lat. *Zea mays* v najužšom zmysle)
*klasy a zrno kukurice siatej pravej, pozri pod kukurica siata
*ľudový názov budovy v Bratislave, pozri Hviezda (budova)
Jozef Čierny

**Jozef Čierny** môže byť:

* slovenský herec, pozri Jozef Čierny (herec)
* slovenský hokejista, pozri Jozef Čierny (hokejista)

Čierny, Jozef
Zbožie

**Zbožie** môže byť:
*obilie
*obdobie, keď sa kosí obilie
*nesprávne (bohemizmus) alebo zastarano: tovar
*zastarano: majetok

## Zdroje
* zbožie. In: Slovník slovenského jazyka (Peciar)
* zbožie. In: Historický slovník slovenského jazyka
Kochuľa (Donovaly)

**Kochuľa** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice.

## Poloha
Nachádza sa nad Korytnickou dolinou, na severnom okraji pohoria. Vrch leží v Banskobystrickom kraji, na území okresu Banská Bystrica a v katastrálnom území obce Donovaly. Na vrchol nevedie značená trasa a jeho severným úpätím vedie v trase cesty I/59 medzinárodná cesta E 77. Vrch leží na území Národného parku Nízke Tatry. 

## Opis
Kochuľa je výškovo nevýrazný vrch na severnom okraji Starohorských vrchov. Niektoré zdroje uvádzajú jeho výšku s hodnotou , iné  Južne ležiaci hlavný hrebeň s vrcholom Kečka () oddeľuje sedlo, východne susedí Baba (), severne Magura (), západným smerom vrch Baník () a juhozápadne Barania hlava (). Vrch odvodňujú prítoky Korytnice, ústiacej do rieky Revúca v povodí Váhu. Najbližším sídlom sú západne ležiace Donovaly, severovýchodným smerom leží osada Korytnica-kúpele a severne obec Liptovská Osada.

### Výhľady
Vrchol je pokrytý súvislým hustým lesom, ktorý znemožňuje rozhľad. Relatívne nízku Kochuľu obkolesujú omnoho vyššie masívy, preto z miest s redšou vegetáciou je vidieť najmä susedný hrebeň Starohorských vrchov, masív Prašivej a priľahlú Veľkú Fatru.

## Prístup
Na vrchol nevedie značená trasa a najbližšou je  červeno značená magistrála Cesta hrdinov SNP, vedúca z Donovál južne ležiacim hrebeňom a vrcholom Kečky.

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Donovaly
Jozef Čierny (herec)

**Jozef Čierny** (* 21. marec 1911, Bodorová – † 26. apríl 1979, Bratislava) bol slovenský herec.

Pochádzal z maloroľníckej rodiny a pracoval vo viacerých zamestnaniach, popri ktorých sa venoval ochotníckemu divadlu. Príležitostne pracoval ako osvetľovač, neskôr tiež ako asistent réžie v Československom štátnom filme. Postupne sa stal divadelným hercom na plný úväzok v divadlách v Martine Prešove, Nitre a Bratislave. Jeho výzor ho predurčoval na divadelné a filmové úlohy prísnych, autoritatívnych postáv.

## Filmografia

## Zdroje
* 
* 
*  
* Jozef Čierny na FDb.cz
* Jozef Čierny na Osobnosti.cz

Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní herci
Kategória:Osobnosti z Bodorovej
Baník (vrch v Starohorských vrchoch)

**Baník** () je vrch v Starohorských vrchoch. Leží nad obcou Donovaly, približne  severovýchodne od Banskej Bystrice. Na jeho severných svahoch sa nachádza lyžiarske stredisko *Záhradište*.

## Poloha
Nachádza sa nad centrom Donovál, v hlavnom hrebeni, na severnom okraji pohoria. Vrch leží v Banskobystrickom kraji, na území okresu Banská Bystrica a v katastrálnom území obce Donovaly. Poblíž vrcholu vedie Cesta hrdinov SNP, no tiež prístupová cesta do osady Bully. Nachádza sa v ochrannom pásme Národného parku Nízke Tatry. 

## Opis
Baník je výrazne poznačený ľudskou prítomnosťou. Severnými svahmi vedú lyžiarske vleky a lanovky až k samotnému vrcholu, kde je len malý pozostatok porastu. Hrebeňom navyše vedie cesta do osady Bully, popri ktorej prechádzajú turistické trasy a stojí tu tiež telekomunikačný stožiar. Severným smerom leží vrch Zvolen () a Nová hoľa (), východne susedí Magura (), Kochuľa () a Barania hlava (), južne Hrubý vrch (), juhozápadne Bukovec () a severozápadne Motyčianska hoľa (). Južná a západná časť hrebeňa patrí do povodia Hrona, kam smeruje Starohorský potok, odvodňujúci celú oblasť. Severovýchodné svahy odvodňujú prítoky Korytnice, ústiacej do rieky Revúca v povodí Váhu. Priamo na svahoch sa rozprestiera osídlenie obce Donovaly.

### Výhľady
Odlesnený vrchol ponúka kruhový rozhľad na okolité končiare. Dobre viditeľné sú okolité Starohorské vrchy, no tiež masív Prašivej, priľahlá Veľká Fatra a časť Kremnických vrchov.

## Prístup
V blízkosti vrcholu vedie cesta i  červeno značená magistrála Cesta hrdinov SNP, vedúca z blízkeho sedla Donovaly na Kečku. V blízkom rázcestí sa pripájajú značené trasy zo strediska Šachtičky a obce Baláže.

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Donovaly
Bukovec (vrch v Starohorských vrchoch)

**Bukovec** () je vrch v Starohorských vrchoch. Leží nad obcou Motyčky, približne  severne od Banskej Bystrice. 

## Poloha
Nachádza sa na severnom okraji centrálnej časti pohoria. Vrch leží v Banskobystrickom kraji, na území okresu Banská Bystrica a v katastrálnom území obce Motyčky. Na vrchol nevedie značená trasa a jeho severozápadným úpätím vedie v trase cesty I/59 medzinárodná cesta E 77. Vrch leží v ochrannom pásme Národného parku Nízke Tatry.

## Opis
Bukovec leží mimo hlavného hrebeňa, zo severu ohraničený Môcovskou, zo západu Starohorskou a z juhu Bukovskou dolinou. Východným smerom je sedlom prepojený s masívom Hrubého vrchu (), južne susedí vrch Krčahy (), západným smerom vrch Šturec () a severným Motyčianska hoľa () a Baník (). Vrch leží v povodí Hrona, kam smeruje Starohorský potok a jeho prítoky, odvodňujúce celý masív. Na severnom úpätí leží osada Jergaly, na západnom Motyčky, juhovýchodne sa nachádza osada Kalište a severovýchodne obec Donovaly.

### Výhľady
Bukovec je pokrytý nesúvislým porastom, vo vrcholovej časti horskou lúkou. Z nej sú výhľady na okolité vrchy pohoria, no tiež hlavný hrebeň Veľkej Fatry, časť Kremnických vrchov a masív Prašivej. Pri vhodných podmienkach sú viditeľné aj Veporské vrchy, Poľana a Javorie.

## Prístup
Na vrchol nevedie značená trasa a preto je prístupný lesnými chodníkmi z okolitých sídiel.

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Motyčky
Harpokratión

**Harpokratión** () môže byť:
* neskoroantický grécky filozof, pozri Harpokratión z Argu
* grécky gramatik v 2. storočí, pozri Harpokratión z Alexandrie

## Zdroje
Podobnosť (geometria)

náhľad|Podobné útvary sú rovnakej farby.
**Podobnosť** je geometrické zobrazenie jedného geometrického útvaru na iný útvar rovnakého tvaru. Dva geometrické útvary v euklidovskom priestore sú podobné, ak majú obidva rovnaký tvar. Presnejšie povedané, jeden je totožný s tvarom získaným ako výsledok rovnomerného zmenšenia alebo zväčšenia druhého a jeho prípadného otočenia, posunutia, či zrkadlenia (osovej súmernosti). Príkladom možnej podobnosti je aj rovnoľahlosť.

## Koeficient podobnosti
náhľad|'''Podobné obdĺžniky.'''  <math> \frac{AB}{KL} =  \frac{BC}{LM} = \frac{CA}{MK} =2</math>, koeficient podobnosti je 2. Veľkosti uhlov sa zachovávajú. '''∠ABC=∠KLM; ∠CAB=∠MKL;'''...
Pomer vzdialenosti medzi dvoma bodmi daného geometrického útvaru a vzdialenosti medzi dvoma zodpovedajúcimi bodmi iného geometrického útvaru (referenčného) je pre každú takúto dvojicu bodov rovnaký a nazýva sa **koeficient podobnosti**. Podobnosť zachováva veľkosť uhlov a pomer dĺžok úsečiek geometrického útvaru.

Podobnosť je špeciálnym prípadom afinného zobrazenia. Špeciálnym prípadom podobnosti, keď je koeficient podobnosti rovný 1, je zhodnosť.

## Galéria
 
TranslationL.svg | Translácia (posunutie)
RotationL.svg | Rotácia (otočenie)
SymétrieL.svg | Osová súmernosť (zrkadlenie, symetria)
SimilitudeHomothétieL.svg | Homotetia (rovnoľahlosť)
SimilitudeL.svg| Geometrická podobnosť


## Pozri aj
* Geometrické zobrazenie

## Referencie

## Zdroj

Kategória:Geometria
Národný štadión

**Národný štadión** môže byť:
*všeobecne: štadión nejakého štátu, ktorý slúži na jeho reprezentáciu
*špecificky napr.:
**National Stadium (viacero štadiónov)
**Stadion narodowy
**Kuo-ťia tchi-jü-čchang (Peking)

## Pozri aj
*Národný futbalový štadión
*Estadio Nacional Julio Martínez Prádanos
Karosa LC 957

**Karosa LC 957** (známejší pod označením **Karosa HD 12**) je model diaľkového a zájazdového autobusu, ktorý vyrábala Karosa Vysoké Mýto v rokoch 1997 až 1999. Je pokračovateľom typu LC 757.

## Konštrukcia
Autobus LC 957 je konštrukčne takmer zhodný s typom LC 757, pričom oba modely sú dokopy označované ako HD 12. LC 957 je dvojnápravový luxusný autokar so zvýšenou podlahou určený predovšetkým pre diaľkové linky alebo zájazdy. Výroba tohto vozidla prebiehala skeletovo, rovnako boli pre niektoré prvky použité lamináty. Okna, rovnako ako podlaha, strecha a oplechovanie vozidla, sú na skelet pripevnené lepením. Pod podlahou medzi nápravami sa nachádza veľký batožinový priestor s objemom 9 m³. Sedačky pre cestujúcich sú rozmiestnené 2+2, pre vstup a výstup slúžia dvoje jednokrídle výklopné dvere (prvé sú pred prednou nápravou, druhé pred zadnou nápravou). Pri druhých dverách sa nachádza spálňa vodiča.

Už základná výbava vozidla LC 957 bola bohatá. Do autobusu sú namontované systémy ABS a ASR, cestujúci môžu využívať chemický záchod, klimatizáciu, videosystém, kuchyňu, chladničku alebo kávovar.

Od vozidiel LC 757 sa typ LC 957 na prvý pohľad líši novými spätnými zrkadlami a odlišným predným čelom, ktoré sa prispôsobilo novo vyrábanej rade 900. Okrem toho má LC 957 vylepšenú konštrukciu, ktorá je odolnejšia voči korózii, ale hlavne musela byť prispôsobená prísnejším bezpečnostným normám.

## Výroba a prevádzka
Autobusy LC 957 začali byť vyrábané v roku 1997, produkcia bola ukončená v apríli 1999. Za túto dobu bolo vyrobených 19 kusov, ktoré spoločne so 76 vozidlami LC 757 dosiahli počet 95 autobusov HD 12.

Vozidlá LC 957 boli prevádzkované niekoľkými dopravcami v Česku aj na Slovensku ako zájazdové a diaľkové autobusy.  Značka Karosa zanikla a v súčasnosti sa už tieto autobusy na slovenských cestách nevyskytujú.

## Iné projekty

## Zdroj

Kategória:Autobusy Karosa
Karosa C 934

**[[Iveco Czech Republic|Karosa]] C 934** je model linkového medzimestského autobusu, ktorý vyrábala Karosa Vysoké Mýto v rokoch 1996 až 2003 (od roku 1999 v modifikovanej verzii C 934E). Jedná sa o nástupcu typu C 734.

## Konštrukcia
Vozidlo C 934 je základným a tiež najrozšírenejším modelom typovej rady 900. Je to dvojnápravový autobus s polosamonosnou karosériou panelovej konštrukcie. Motor s mechanickou prevodovkou sú umiestnené za zadnou nápravou v priestore zadného panelu. C 934 konštrukčne vychádza z typu C 734, od neho sa na prvý pohlaď odlišuje zaobleným predným čelom a pomerne mohutným čelom zadným. Sedačky pre cestujúcich sú rozmiestnené 2+2 so strednou uličkou, v zadnej časti autobusu (od druhých dverí) sú umiestnené na vyvýšenej podeste. Batožinový priestor, ktorý sa nachádza pod podlahou medzi nápravami, má objem 3,5 m³. Vstup do vozidla zaisťujú dvoje dvojkrídle výklopné dvere približne rovnakej šírky. Prvé sú umiestnené pred prednou nápravou, druhé pred nápravou zadnou.

Od roku 1999 boli tieto vozidlá vyrábané v inovovanej verzii označenej ako C 934E. Najväčšou zmenou oproti klasickým autobusom C 934 je odlišné zamykanie dverí vozidla a usporiadanie strešných vetracích poklopov.

## Výroba a prevádzka
Prototyp modelu C 934 bol vyrobený už v roku 1995, sériová výroba bola zahájená o rok neskôr. V roku 1999 bolo vozidlo mierne modifikované a pod označením C 934E bolo oficiálne vyrábané do roku 2001. Na zvláštnu objednávku sa však tieto autobusy vyrábali až do roku 2003. Najmä v rokoch 20022003 boli vyrábané v takzvanej „severnej“ verzii pre ruské ropné a plynárenské spoločnosti. Tieto vozidlá sa vyznačovali absenciou vetracích otvorov a vylepšeným vykurovacím systémom. Celkom bolo vyrobených 1396 kusov.

Vozidlá C 934 sú určené predovšetkým pre kratšie medzimestské a regionálne linky. Dopravné podniky tieto autobusy vo veľkom počte nenakupovali. V Česku zostáva v súčasnej dobe v linkovej doprave v prevádzke 7 autobusov.

## Iné projekty

## Zdroj

C 934
Krčahy

**Krčahy** () je vrch v Starohorských vrchoch. Leží nad obcou Motyčky, približne  severne od Banskej Bystrice. 

## Poloha
Nachádza sa v centrálnej časti pohoria. Vrch leží v Banskobystrickom kraji, na území okresu Banská Bystrica a v katastrálnom území obcí Motyčky a Baláže. Na vrchol nevedie značená trasa a leží v ochrannom pásme Národného parku Nízke Tatry.

## Opis
Vrch Krčahy leží v hlavnom hrebeni, ktorý vedie z Kečky () cez Hrubý vrch na Panský diel. V tesnom susedstve je západným smerom plytkým sedlom oddelený Koškov vrch (), severne leží Bukovec (), východne Hrubý vrch (), južne Šutková a juhozápadne Jelenská skala (). Vrch leží v povodí Hrona; severné a západné svahy odvodňujú prítoky Starohorského potoka, južné a východné odvádzajú vodu potokom Ľupčica. Najbližšími sídlami sú severne ležiace Motyčky, severovýchodne sa nachádzajú Donovaly, západne Staré Hory, východne osada Kalište a južne obec Baláže.

### Výhľady
Nesúvislý porast pokrýva vrcholovú časť Krčahov, vďaka čomu je z vhodných miest možný obmedzený výhľad na okolité vrchy, no tiež Veľkú Fatru, Kremnické a Štiavnické vrchy, Javorie, Poľanu, Veporské vrchy a Nízke Tatry.

## Prístup
Na vrchol nevedie značená trasa, no južným svahom prechádza  zeleno značený chodník z Donovál na Šachtičky.

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Motyčky
Kategória:Baláže
Wolffov-Parkinsonov-Whiteov syndróm

**Wolffov-Parkinsonov-Whiteov syndróm** (skr. **WPW syndróm**) je najčastejší syndróm preexcitácie komôr srdca. Jedná sa o vrodenú poruchu prevodového systému srdca, pri ktorej sa abnormálne šíri vzruch depolarizácie z predsiene srdca na komory mimo AV uzol cez tzv. prídavný Kentov zväzok. V srdci zdravého jedinca sú komory aktivované predsieňami cez tzv. Hisov zväzok v prípade aktivácie cez prídavnú dráhu, teda spomínaný Kentov zväzok vzniká na elektrokardiograme charakteristický obraz preexcitácie komôr a vzniká predispozícia na vznik vážnych aj menej vážnych porúch rytmu, synkopy a pod.

## Diagnóza
Pri WPW nevzniká viditeľné štrukturálne poškodenie srdca, preto sa diagnostika opiera o charakteristický EKG obraz s patológiami spolu s príznakmi pacienta. Na EKG potom vidíme nasledovné zmeny:

* skrátený PQ interval 
* predlžený QRS komplex 
* Delta vlna
* pri cca 70% pacientov aj patologický Q kmit v spodných zvodoch.

## Referencie

Kategória:Arytmie
Kategória:Syndrómy
Kategória:Choroby srdca
Baba (vrch v Starohorských vrchoch)

**Baba** () je vrch v Starohorských vrchoch. Leží nad osadou Korytnica-kúpele, približne  severovýchodne od Banskej Bystrice.

## Poloha
Nachádza sa na severovýchodnom okraji pohoria. Vrch leží na území Žilinského kraja, v okrese Ružomberok a v katastrálnom území obce Liptovská Osada. Západným úpätím vedie v trase cesty I/59 medzinárodná magistrála E 77. Vrch leží na území Národného parku Nízke Tatry.

## Opis
Vrch Baba leží na severnom okraji Starohorských vrchov, od najvyššej časti a hlavného hrebeňa oddelený dolinou Barboriná. Horská lúka, pokrývajúca vrcholovú časť pokračuje východným smerom, na o niečo nižší, bezmenný vrch. Východným smerom je sedlom prepojený s masívom Prašivej (), južne susedí Kozí chrbát (), juhozápadne Handliarka (), západne Kochuľa () a Magura () a severným smerom Magurka (). Masív patrí do povodia Váhu, respektíve čiastkového povodia Revúcej; južné svahy odvodňuje Barborinský potok, západné a severné menšie prítoky Korytnice. Najbližším sídlom je severne situovaná osada Korytnica-kúpele a západným smerom ležiace Donovaly. 

### Výhľady
Hôľnatá vrcholová časť poskytuje kruhový výhľad, ktorý však obmedzujú okolité vysoké hrebene. Viditeľný je hlavný hrebeň Starohorských vrchov, susedný masív Prašivej, blízka Veľká Fatra a pri vhodných podmienkach aj časť Kubínskej hole.

## Prístup
Na vrchol nevedie značená trasa a najbližší,  modro značený chodník, vedie východne ležiacim sedlom. 

* po  značke z rázc. Korytnica do Hiadeľského sedla (napojenie na Cestu hrdinov SNP)

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Liptovská Osada
Jamajské národné futbalové mužstvo

**Jamajské národné futbalové mužstvo** reprezentuje Jamajku na medzinárodných futbalových akciách ako sú Majstrovstvá sveta alebo Zlatý pohár CONCACAF.

## História
Futbalový zväz na Jamajke bol založený v roku 1910. Futbal sa začal rozvíjať v krajine ešte skôr na konci 19. storočia. Medzi najväčšie úspechy sú dve finálové účasti na Zlatom pohári CONCACAF v roku 2015 a 2017. Jamajka sa iba raz predstavila na Majstrovstvách sveta a to na MS 1998. V skupine v konkurencii Argentíny, Chorvátska a Japonska skončili na treťom mieste. Pripísali si aj jedno víťazstvo proti Japonsku keď vyhrali 2:1 no na postup to nestačilo.

## Majstrovstvá sveta

## Zlatý pohár CONCACAF

## Liga národov CONCACAF

## Referencie

## Externé odkazy
* FIFA – Jamaica Football Federation
* Jamaica Football Federation – Work and Jam

Kategória:Národné futbalové mužstvá
Kategória:Jamajské národné družstvá
Kategória:Futbal na Jamajke
Žiare

**Žiare** () je vrch v Starohorských vrchoch. Leží nad obcou Špania Dolina, približne  severne od Banskej Bystrice. 

## Poloha
Nachádza sa v centrálnej časti pohoria. Vrch leží v Banskobystrickom kraji, na území okresu Banská Bystrica a zasahuje na katastrálne územia obcí Staré Hory, Selce a Špania Dolina. Vrcholom nevedie značená trasa, no niekoľko ich vedie v jeho blízkosti. Nachádza sa v ochrannom pásme Národného parku Nízke Tatry.

## Opis
Vrch Žiare leží v hrebeni, ktorý vedie z Kečky () cez Hrubý vrch na Panský diel. Juhozápadne sa nachádzajú sedlá Dolný a Horný Šturec, ktorými vedú rázsochy. Cez Horný Šturec pokračuje hrebeň južným smerom na Panský diel (), Dolným Šturcom pokračuje bočný hrebeň na Suchý vrch (), severozápadne leží Klopačka (), severne Jelenská skala () a východne Šutková (). Vrch patrí do povodia Hrona, kde zo severozápadných svahov odvádzajú vodu prítoky Starohorského potoka, z juhovýchodných odvádza vodu Selčiansky potok. Najbližším sídlom je juhozápadne situovaná Špania Dolina, severozápadne ležia Staré Hory a východne obec Baláže.

### Výhľady
Vrcholovú časť pokrýva riedky lesný porast, umožňujúci obmedzený rozhľad. Pozorovateľné sú okolité Starohorské vrchy, Veľká Fatra, Kremnické a Štiavnické vrchy, Javorie, Poľana, Veporské vrchy a Nízke Tatry.

## Prístup
Svahmi vrchu vedú chodníky zo všetkých strán, no tie vrchol obchádzajú. Významné križovatky Dolný a Horný Šturec ležia juhozápadne pod vrcholom. 

* po  zeleno značenej trase cez Horný Šturec:
** od juhu z rázc. Šachtičky
** zo severovýchodu z Donovál cez Krčahy
* po  červeno značenej trase cez Dolný Šturec (Partizánsky chodník):
** od juhu zo Španej Doliny 
** zo severozápadu zo Starých Hôr cez Richtárovú
* po  žlto značenej trase cez rázc. Žiare, Dolný i Horný Šturec:
** od východu z obce Baláže
** od západu z lokality Richtárová

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Staré Hory
Kategória:Špania Dolina
Kategória:Selce (okres Banská Bystrica)
Kamenná (vrch v Bachurni)

náhľad|Výhľad na juh

**Kamenná** () je vrch v pohorí Bachureň, krajinnom celku Podhôľno-magurskej oblasti. Leží nad obcou Uzovské Pekľany, približne  južne od Lipian. 

## Poloha
Nachádza sa v strednej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obce Rožkovany a Uzovské Pekľany. Najbližšími sídlami sú na južnom úpätí situované Uzovské Pekľany a západne ležiaci Renčišov, severne sa nachádza Dubovica, Rožkovany a Jakubova Voľa a východne Pečovská Nová Ves.

## Opis
Kamenná leží v hrebeni, ktorý vedie od vrchu Žliabky () východným smerom na Kanaše (). Severným smerom dominuje Čergovský Minčol () a vrchy Čergova, západne leží Marduňa (), Stavenec (), Žliabky () a Bachureň (), južne Skalky (), Mindžová (), Brezina () a Končistá hora () a východne Kanaše () a Kohút (). Severné svahy hrebeňa odvodňuje Voliansky potok do rieky Torysa, voda z južných odteká riečkou Malá Svinka do Hornádu. Vrcholovou časťou vedie značený turistický chodník zo Sedla pod Marduňou na rázc. Močiare. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je výnimočne možné pozorovať okolité vrcholy Bachurne, Levočské vrchy, Ľubovniansku vrchovinu, Čergov a Slanské vrchy.

## Prístup
* po  zelenej značke:
** od západu zo sedla Bachureň cez vrch Dlhé diely a sedlo pod Marduňou
** od východu zo Sabinova cez rázc. Močiare
* po  žltej značke:
** od severu z Dubovice cez sedlo pod Marduňou
** od západu z Renčišova cez sedlo pod Marduňou
** od juhu z Uzovských Peklian cez rázc. Močiare
** od východu z obce Jakubova Voľa cez Sedlo pod Kohútom

## Referencie

## Pozri aj
* Bachureň
* Zoznam vrcholov v Bachurni

## Iné Projekty

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Sabinov
Kategória:Rožkovany
Kategória:Uzovské Pekľany
Jelenská skala

**Jelenská skala** () je vrch v Starohorských vrchoch. Leží nad obcou Baláže, približne  severne od Banskej Bystrice. 

## Poloha
Nachádza sa v centrálnej časti pohoria. Vrch leží v Banskobystrickom kraji, na území okresu Banská Bystrica a v katastrálnom území obcí Staré Hory a Baláže. Vrcholom nevedie značená trasa a leží v ochrannom pásme Národného parku Nízke Tatry.

## Opis
Jelenská skala leží v hlavnom hrebeni, ktorý vedie z Kečky () cez Hrubý vrch na Panský diel. Je najvyšším vrchom v oblasti a západne leží zachovaný bunker Mor ho z obdobia SNP. Severovýchodným susedom je v hrebeni ležiaci vrch Krčahy (), východne sa nachádza Šutková (), južne Panský diel () a Žiare () a severozápadne Stará hora (). Vrch leží v povodí Hrona; severné a západné svahy odvodňujú prítoky Starohorského potoka, z juhovýchodných odvádza vodu Banský a Selčiansky potok. Najbližšími sídlami sú severne ležiace Motyčky, západne Staré Hory, juhozápadne sa nachádza Špania Dolina a juhovýchodne obec Baláže.

### Výhľady
Vrcholovú časť pokrýva zmiešaný les, no oblasti s redšou vegetáciou umožňujú obmedzený, no ďaleký výhľad. Viditeľné sú susedné Starohorské vrchy, no tiež blízka Veľká Fatra, Kremnické a Štiavnické vrchy, Javorie, Poľana, Veporské vrchy a Nízke Tatry.

## Prístup
Na vrchol nevedie značená trasa, no východným a západným úpätím prechádzajú chodníky, z ktorých sa dá odbočiť.

* po  zeleno značenej trase:
** od juhu z rázc. Šachtičky cez Žiare
** zo severovýchodu z Donovál cez Krčahy
* po  červeno značenej trase (Partizánsky chodník):
** od juhu zo Španej Doliny cez Žiare
** zo severozápadu zo Starých Hôr cez Richtárovú

## Referencie

## Pozri aj
* Starohorské vrchy
* Zoznam vrcholov v Starohorských vrchoch

## Iné projekty

## Externé odkazy
* Poloha na turistickej mape

Kategória:Vrchy v Starohorských vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Staré Hory
Kategória:Baláže
Zadný Choč

**Zadný Choč** () je vrch v Chočských vrchoch. Nachádza sa východne od Valaskej Dubovej, približne  severne od Ružomberka.

## Poloha
Nachádza sa v juhozápadnej časti Chočských vrchov, v geomorfologickom podcelku Choč. Leží v Žilinskom kraji, okrese Ružomberok a zasahuje na katastrálne územie obcí Valaská Dubová a Likavka. Zadný Choč je súčasťou národnej prírodnej rezervácie Choč.

## Popis
Zadný Choč leží v hrebeni, ktorý vybieha z Veľkého Choča juhozápadným smerom a v sedle Stredná Poľana sa stáčajúceho na juh cez Kýčeru (). Nevýrazný pahorok od severne ležiacej Kýčery oddeľuje plytké sedlo, severovýchodne leží Malý () a Veľký Choč (), juhovýchodne susedí Kopa (), južne Predný Choč () a západným smerom Sokol (). Severozápadné časti odvodňuje potok Choča, juhozápadné potok Biely breh, oba smerujúce do Likavky a východné svahy riečka Turík v povodí Váhu. Najbližším sídlom je západne ležiaca Valaská Dubová, severne sa nachádza Jasenová a Vyšný Kubín a juhovýchodne obec Turík.

### Výhľady
Lesný porast vrcholovej časti Zadného Choča neumožňuje rozhľad. Z menších lokalít s redšou vegetáciou na svahoch možno vidieť časť Chočských vrchov a Liptovskej kotliny, pri vhodných podmienkach aj Malú a Veľkú Fatru, Nízke i Západné Tatry.

## Prístup
Na vrchol nevedie značkovaná trasa, no do blízkeho sedla vedie prístup:

* po  značke:
** zo západu z Valaskej Dubovej cez Strednú Poľanu
** od juhu z Likavky cez sedlo Spuštiak
* po  značke:
** zo severu z Jasenovej cez rázc. Stredná Poľana
** od juhu z Likavky cez sedlo Spuštiak
* po  značke z Liskovej cez rázc. Pod Smrekovom

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Valaská Dubová
Kategória:Likavka
Julianne Nicholsonová

**Julianne Nicholsonová** (neprechýlene Julianne Nicholson; * 1. júl 1971, Medford, Massachusetts, USA) je americká herečka.

## Detstvo a mladosť
Nicholsonová sa narodila ako najstaršia zo štyroch detí do rodiny Kate a Jamesa Nicholsonových. Navštevovala Katolícku strednú školu v meste Arlington v Massachusetts. Venovala sa modelingu, šesť mesiacov v New Yorku a neskôr aj v Paríži. Počas štúdia herectva si privyrábala ako čašníčka.

## Kariéra
Nicholsonová sa zo začiatku objavila v niekoľkých hosťujúcich úlohách televíznych seriálov. V roku 1999 stvárnila tvrdohlavú mladú feministku vo filme *Milostný list*. V roku 2000 získala hlavnú úlohu vo filme *Miluj ma*, kde za svoj herecký výkon získala nomináciu na ocenenie Independent Spirit Awards. O rok neskôr, ju presvedčil Steven Spielberg prijať hlavnú úlohu v mysterióznom televíznom seriály *Tí druhí*. V rovnakom roku sa stala tiež súčasťou hereckého obsadenia televízneho seriálu Ally McBeal, po boku Calisty Flockhart.

Po boku Brittany Murphy sa objavila v romantickej komédii *Tajomstvo diára* z roku 2004. V rokoch 2006 až 2009 stvárnila Megan Wheeler v dvadsiatich šiestich epizódach kriminálneho seriálu *Zákon a poriadok; zločinné úmysly*. Stvárnila vedľajšie úlohy v televíznych seriáloch *Impérium - Mafie v Atlantic City* a *Mystérium sexu* a hosťovala v televíznom seriály *Dobrá manželka*.

V roku 2013 si zahrala menšiu úlohu vo filme *Blízko od seba*, ktorý bol nominovaný na Academy Awards. Stvárnila jednu z hlavných úloh v televíznom seriály *Očitý svedok*, z roku 2016. O rok neskôr, po boku Allison Janney sa objavila vo filme *Ja, Tonya*.

V roku 2020 stvárnila jednu z vedľajších úloh v televíznom seriály *Outsider*, ktorý bol natočený na motív knižnej predlohy od Stephena Kinga. O rok neskôr, ju odporučila Kate Winslet do úlohy Lori, v televíznom seriály *Mare z Easttownu*. V seriály si zahrala po boku Winsletovej a obe herečky za svoj herecký výkon získali ocenenie Emmy. V rovnakom roku si zahrala aj vo filme *With/In: Volume 2*, po boku Carly Gugino, Giny Gershon, Adrianne Palicki či Emily Mortimer.

## Súkromný život
Od roku 2004 je manželkou herca Jonathana Cakea, s ktorým má dve deti.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Modelky USA
Kategória:Držitelia ceny Emmy
Kategória:Osobnosti z Massachusetts
Jozef Barinka

**Jozef Barinka** (* 5. september 1860, Valašské Klobouky† 1940, Slovany) bol slovenský pedagóg, osvetový pracovník a politik Slovenskej ľudovej strany v dvadsiatych rokoch 20. storočia v medzivojnovom Česko-Slovensku.

## Životopis
Jozef Barinka sa narodil do učiteľskej rodiny v obci Valašské Klobouky, v blízkosti dnešnej slovensko-českej hranice. Do školy chodil v rodnej obci a vo Valašskom Meziříčí. V Kláštore pod Znievom absolvoval učiteľský ústav. Svoju pedagogickú dráhu začal v obci Lednica. Následne pôsobil v obci Červený Kameň, odkiaľ sa presunul do obce Zubák. Ešte v období Rakúsko-Uhorskej monarchie vyvíjal aktivity proti snahám o zavedenie civilného sobášu do zákona. Zúčastňoval sa na česko-poľských poradách v Luhačoviciach. Za svoje panslavistické názory a národné presvedčenie bol niekoľkokrát vyšetrovaný.

Na začiatku 20. storočia sa spoznal s Andrejom Hlinkom a podieľal sa na zakladaní Slovenskej ľudovej strany na Strednom a Hornom Považí. Po vzniku Česko-Slovenska sa aktívne zapojil do politického boja. V prvých parlamentných voľbách v roku 1920 kandidoval za Slovenskú ľudovú stranu (ktorá išla do volieb spoločne s Českou stranou lidovou) do hornej komory parlamentu v VIII. volebnom kraji (Turčiansky Svätý Martin). Mandát senátora však nadobudol až dodatočne 11. mája 1921, keď sa mandátu vzdal František Richard Osvald. V senáte zasadal v kultúrnom a zdravotníckom výbore. V pléne najčastejšie vystupoval k školským záležitostiam.

V roku 1925 sa mal dostať do sporu s Andrejom Hlinkom. V nasledujúcich voľbách už nekandidoval a dožil v obci Slovany.

## Referencie

Kategória:Slovenskí politici
Kategória:Slovenskí pedagógovia
Kategória:Politici HSĽS
Kategória:Senátori Národného zhromaždenia (Česko-Slovensko, 1920 – 1939)
Panamské národné futbalové mužstvo

**Panamské národné futbalové mužstvo** reprezentuje Panamu na medzinárodných futbalových akciách, ako sú Majstrovstvá sveta alebo Zlatý pohár CONCACAF.

## História
Futbalový zväz bol založený v roku 1937. Najväčšie úspechy Panamy sú dve druhé miesta na Zlatom pohári CONCACAF v roku 2005 a 2013. Panama sa iba raz predstavila na Majstrovstvách sveta a to na MS 2018. V konkurencii Belgicka (0:3), Anglicka (1:6) a Tuniska (1:2) skončili na poslednom mieste v skupine zo skóre 2:11.

## Majstrovstvá sveta

## Zlatý pohár CONCACAF

## Liga národov CONCACAF

## Referencie

## Externé odkazy
*FEPAFUT – Federación Panameña de Fútbol
*FIFA – Panamanian Football Association

Kategória:Národné futbalové mužstvá
Kategória:Panamské národné družstvá
Kategória:Futbal v Paname
Ugo Fantozzi

**Ugo Fantozzi** (* 17. júl 1934) je talianska fiktívna literárna a kinematografická postava, ktorú vymyslel a interpretoval Paolo Villaggio. Život postavy je vyrozprávaný v úspešnej sérii príbehov a filmov, ktoré napísal a interpretoval samotný herec.

Prvej knihy, kde sa objavil Ugo Fantozzi ako hlavný hrdina, z roku 1971 sa predalo viac ako milión kópií, zatiaľ čo prvý film filmovej série (1975) bol trhákom v období rokov 1974 až 1976 a bol zaradený do zoznamu 100 film italiani da salvare. Úspech sa zopakoval nasledujúci rok pri druhom filme (1976); štyridsať rokov od debutu postavy v kinematografii, v roku 2015, boli prvé dva filmy zreštaurované a opätovne uvedené do kín.

## Filmy
**[[Fantozzi]]*, režírovaný Lucianom Salcem (1975)
**[[Druhá tragédia Fantozziho]]*, režírovaný Lucianom Salcem (1976)
**[[Maléry pána účtovníka]]*, režírovaný Nerim Parentim a Paolom Villaggiom (1980)
**[[Maléry pána účtovníka 2]]*, režírovaný Nerim Parentim (1983)
**[[Superfantozzi]]*, režírovaný Nerim Parentim (1986)
**[[Pán účtovník ide do dôchodku]]*, režírovaný Nerim Parentim (1988)
**[[Fantozzi alla riscossa]]*, režírovaný Nerim Parentim (1990)
**[[Fantozzi in paradiso]]*, režírovaný Nerim Parentim (1993)
**[[Ja nespik ingliš alebo Fantozzi v škole]]*, režírovaný Carlom Vanzinom (1995)
**[[Návrat pána účtovníka]]*, režírovaný Nerim Parentim (1996)
**[[Fantozzi 2000 – La clonazione]]*, režírovaný Nerim Parentim (1999)

## Knihy
**Fantozzi*, Milano, Rizzoli, 1971.
**Il secondo tragico libro di Fantozzi*, Milano, Rizzoli, 1974.
**Le lettere di Fantozzi*, Milano, Rizzoli, 1976.
**Fantozzi contro tutti*, Milano, Rizzoli, 1979.
**Fantozzi subisce ancora*, Milano, Rizzoli, 1983.
**Caro direttore, ci scrivo... : lettere del tragico ragioniere, raccolte da Paolo Villaggio*, Milano, Mondadori, 1993.
**Fantozzi saluta e se ne va: le ultime lettere del rag. Ugo Fantozzi*, Milano, Mondadori, 1994.
**Tragica vita del ragionier Fantozzi*, Milano, Mondadori, 2012.

## Zdroj

Kategória:Fiktívne postavy
Jakub Švec

**Jakub Švec** môže byť:

* herec (* 1998), pozri Jakub Švec (herec)
* futbalista (* 2000), pozri Jakub Švec (futbalista)

Švec, Jakub
Kopa (vrch v Chočských vrchoch)

**Kopa** () je vrch v Chočských vrchoch. Nachádza sa severozápadne od Liskovej, približne  severovýchodne od Ružomberka.

## Poloha
Nachádza sa v západnej časti Chočských vrchov, v geomorfologickom podcelku Choč. Leží v Žilinskom kraji, na území okresu Ružomberok a zasahuje na katastrálne územie obcí Lisková a Likavka. Na vrchol nevedie turistická trasa a masív je súčasťou NPR Choč.

## Popis
Kopa leží v rázsoche, ktorá vybieha z Veľkého Choča juhovýchodným smerom a v sedle Stredná Poľana sa stáča na juh. Severne susedí Veľký () a Malý Choč (), severozápadne Kýčera () a Zadný Choč (), južne sedlom Spuštiak oddelený Predný Choč () a východne Turícka Magura (). Kopa patrí do povodia Váhu; západné svahy odvodňuje potok Biely breh, smerujúci do Likavky, východne sa zvažujúce napájajú potok Turík. Najbližšími sídlami sú západne ležiaca Valaská Dubová, južne situované obce Likavka, Martinček a Lisková, juhovýchodne obec Turík a východne ležiace Lúčky.

### Výhľady
Vrchol Kopy i okolitý hrebeň pokrýva lesný porast, preto veľmi obmedzený výhľad umožňujú len malé lokality s nižšou vegetáciou. Z nich sú viditeľné okolité vrchy Chočských vrchov a blízka Liptovská kotlina, ojedinele tiež Malá a Veľká Fatra, Nízke a Západné Tatry a Skorušinské vrchy.

## Prístup
Na vrchol nevedie značkovaná trasa, no z rázcestia v sedle Spuštiak vedie západným úbočím  modrá značka z Likavky na Strednú Poľanu.

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lisková
Kategória:Likavka
Bukov (vrch v Chočských vrchoch)

**Bukov** () je vrch v Chočských vrchoch. Nachádza sa severozápadne od Lúčok, približne  severovýchodne od Ružomberka.

## Poloha
Nachádza sa v západnej časti Chočských vrchov, v geomorfologickom podcelku Choč. Leží v Žilinskom kraji, na území okresu Ružomberok a na katastrálnom území obce Lúčky. Na vrchol nevedie turistická trasa a leží už mimo chráneného územia.

## Popis
Bukov leží v rázsoche, ktorá vybieha z Veľkého Choča juhovýchodným smerom. Západne susedí okrem dominanty aj Malý Choč (), juhozápadne Kopa () a Predný Choč (), južne leží Turícka Magura (), východne Magura () a severne Holica (). Bukov patrí do povodia Váhu, kam smeruje potok Teplianka, ktorej prítoky odvodňujú celý masív. Najbližšími sídlami sú juhovýchodne ležiace obce Turík a Lúčky, na severe situované Leštiny a Osádka.

### Výhľady
Vrcholový hrebeň pokrýva lesný porast, ktorý poskytuje veľmi obmedzený rozhľad. Z menších lokalít s redšou vegetáciou sú viditeľné mnohé vrchy Chočských vrchov a blízka Liptovská kotlina. Pri vhodných podmienkach vidieť Veľkú Fatru, Nízke i Západné Tatry, Skorušinské vrchy, Oravskú vrchovinu, Oravskú Maguru i Oravské Beskydy.

## Prístup
Na vrchol nevedie značkovaná trasa,  červená značka z Lúčok na Veľký Choč vedie južným úpätím do sedla.

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lúčky (okres Ružomberok)
Chrám svätých apoštolov Petra a Pavla

**Chrám svätých apoštolov Petra a Pavla** môže byť:

*chrám na Slovensku, pozri Chrám svätých apoštolov Petra a Pavla (Poprad)
*chrám v Bielorusku, pozri Chrám svätých apoštolov Petra a Pavla (Minsk)

## Pozri aj
* Chrám svätých Petra a Pavla
Turícka Magura

**Turícka Magura** () je vrch v Chočských vrchoch. Nachádza sa západne od Lúčok, približne  severovýchodne od Ružomberka.

## Poloha
Nachádza sa v západnej časti Chočských vrchov, v geomorfologickom podcelku Choč. Leží v Žilinskom kraji, na území okresu Ružomberok a na katastrálnom území obce Turík a Lúčky. Na vrchol nevedie turistická trasa a leží mimo chráneného územia.

## Popis
Turícka Magura leží v rázsoche, ktorá vybieha z Veľkého Choča juhovýchodným smerom cez Malý Choč až na Smrekov (). Ten leží oddelený sedlom na juhovýchode, severne susedí Bukov (), severozápadne Veľký () a Malý Choč () a západným smerom Zadný Choč (), Kopa () a Predný Choč (). Vrch patrí do povodia Váhu, kam smeruje západnú časť odvodňujúci potok Turík, voda z východnej časti odteká Žimerovým potokom. Najbližšími sídlami sú východne ležiace Lúčky a južne situovaná obec Turík, juhozápadne sa nachádza Lisková.

### Výhľady
Lesnou ťažbou odlesnený vrchol umožňuje kruhový rozhľad na široké okolie. Pri vhodných podmienkach vidieť mnohé okolité vrchy Chočských vrchov, Liptovskú kotlinu, Skorušinské vrchy, Západné a Nízke Tatry, Veľkú Fatru, no tiež masív Babej hory.

## Prístup
Na vrchol nevedie značkovaná trasa a najbližšou je  červená značka, vedúca severovýchodne z Lúčok na Veľký Choč. Prístup je možný odbočením cez sedlo Žimerová a následne hrebeňom na vrchol, prípadne okolitými lesnými cestami.

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lúčky (okres Ružomberok)
Kategória:Turík
Smrekov (vrch v Chočských vrchoch)

**Smrekov** () je vrch v Chočských vrchoch. Nachádza sa západne od Lúčok, približne  severovýchodne od Ružomberka.

## Poloha
Nachádza sa v juhozápadnej časti Chočských vrchov, v geomorfologickom podcelku Choč. Leží v Žilinskom kraji, na území okresu Ružomberok a na hranici katastrálnych území obcí Turík a Lúčky. Na vrchol nevedie značená turistická trasa a leží mimo chráneného územia.

## Popis
Smrekov zakončuje rázsochu, ktorá vybieha z Veľkého Choča juhovýchodným smerom cez Malý Choč. V masíve je v južnej a východnej bralnatej časti viacero jaskýň. Západne sa nachádza Predný Choč (), severozápadným smerom je sedlom oddelená Turícka Magura () no i Veľký Choč () a Bukov (), severne sa nachádza Magura (), východne Plieška () a Veľký Hukov () a južne Harníkov (). Vrch leží v povodí Váhu, kam smeruje západnú a južnú časť odvodňujúci potok Turík, voda z východne situovaných svahov odteká Žimerovým potokom a riečkou Teplianka. Najbližšími sídlami sú na východnom úpätí ležiace Lúčky a južne situovaná obec Turík.

### Výhľady
Podobne ako susedná Turícka Magura, je aj masív Smrekova výrazne poznačený lesnou ťažbou. Odlesnený plochý vrchol tak umožňuje kruhový kruhový rozhľad, preto vidieť mnohé okolité vrchy Chočských vrchov, Liptovskú kotlinu, Skorušinské vrchy, Západné a Nízke Tatry, Veľkú Fatru, no tiež masív Pilska.

## Prístup
Na vrchol nevedie značkovaná trasa, no až na vrchol vedú lesné cesty z obce Turík. Prístup je možný lesnými chodníkmi aj z blízkych Lúčok.

## Referencie

## Pozri aj
* Choč (geomorfologický podcelok)
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lúčky (okres Ružomberok)
Kategória:Turík
Rádio Goldies

**Rádio Goldies** je slovenská rozhlasová stanica vysielajúca výhradne oldies hudbu od 50. rokov do 80. rokov minulého storočia. Vysielanie je doplnené krátkym spravodajským servisom a občasnými lifestylovými reláciami. Stanica začala vysielať v FM pásme 17. novembra 2020 spustením vysielača v Prievidzi. Na webe bol testovací stream dostupný niekoľko mesiacov predtým. Ku koncu roka 2023 vysiela na 4 frekvenciách.

## Vysielače

## Referencie

## Externé odkazy
* Oficiálna stránka 

Goldies